9 Le bana tota ba ne ba ikutlwa ba phuthologile fa ba na le Jesu. Fa batho ba ne ba tlisa bana kwa go ene lekgetlho lengwe, barutwa ba gagwe ba ne ba kgalema batho bao, ka gonne ba ka tswa ba ne ba tsaya gore o ne a ka se batle go tshwenngwa ke bana. Mme Jesu ene o ne a sa ikutlwe jalo. Pego eo ya Baebele ya re: “Fa Jesu a bona seno a galefa mme [a raya barutwa ba gagwe] a re: ‘Lesang bana ba babotlana ba tle kwa go nna; lo se ka lwa leka go ba thiba, gonne bogosi jwa Modimo ke jwa ba ba ntseng jalo.’” Gape, o ne “a tsaya bana ka mabogo mme a simolola go ba segofatsa, a ba baya diatla.” Jesu o ne a sa letle bana gore ba tle kwa go ene fela, mme o ne a ba amogela ka lorato.—Mar. 10:13-16.